Maharashtra News: महाराष्ट्र में जारी सियासी 'नाटक' के बीच शत्रुघ्न सिन्हा ने किया Tweet-'लालच की राजनीति ने...'  
महाराष्ट्र में सियासी 'नाटक' जारी
शत्रुघ्न सिन्हा ने किया ट्वीट 
'संविधान अमर रहे! SC अमर रहे!'
Finally, after the SC verdict good sense seems to have prevailed. The greedy politics which had taken the Constitution for granted, abided by the SC orders keeping democracy & faith intact. Long Live Constitution! Long Live SC! Satyamev Jayate!#ConstitutionDay#MaharashtraCrisis

उधर, पश्चिम बंगाल की मुख्यमंत्री ममता बनर्जी (Mamata Banerjee) ने भी महाराष्ट्र के ताजा घटनाक्रम कहा कि सुप्रीम कोर्ट ने संविधान की भावना को बरकरार रखा और संविधान दिवस के दिन यह विशेष समाचार है. उन्होंने कहा कि मध्यरात्रि में आजादी के बारे में सुना था, लेकिन मध्यरात्रि में सरकार बनाने के बारे में कभी नहीं सुना; महाराष्ट्र ने रास्ता दिखाया है. ममता बनर्जी ने बीजेपी पर हमला बोलते हुए कहा कि वे लोग जो सत्ता में हैं, उन्हें यह नहीं सोचना चाहिए कि वह अपने हिसाब से संविधान को बदल सकते हैं.
वहीं, शिवसेना प्रमुख उद्धव ठाकरे महाराष्ट्र के अगले मुख्यमंत्री होंगे. शिवसेना-कांग्रेस और एनसीपी (Shiv Sena-NCP-Congress) की बैठक में उद्धव ठाकरे (Uddhav Thackeray) के नाम का ऐलान किया गया. उद्धव ठाकरे रविवार (1 दिसंबर) को शाम पांच बजे मुख्यमंत्री पद की शपथ लेंगे. 
इससे पहले 23 नवंबर की सुबह बीजेपी के देवेंद्र फडणवीस ने महाराष्‍ट्र के मुख्‍यमंत्री पद की शपथ लेकर पूरे देश को चौंका दिया था. साथ में अजित पवार ने डिप्‍टी सीएम पद की शपथ ली थी. इसके बाद तीनों दल सुप्रीम कोर्ट पहुंच गए थें. सोमवार को इस मामले में सुनवाई हुई और फैसला मंगलवार की सुबह 10:30 बजे तक के लिए सुरक्षित रख लिया गया. सुप्रीम कोर्ट ने आज अपने फैसले में कहा कि कल शाम 5 बजे तक सदन में देवेंद्र फडणवीस बहुमत साबित करें. साथ ही यह भी निर्देष दिया कि बहुमत साबित करने के लिए गुप्‍त मतदान नहीं होंगे और इसका लाइव प्रसारण किया जाएगा.